
ΠΜΣ «ΨΗΦΙΑΚΑ ΜΕΣΑ ΕΠΙΚΟΙΝΩΝΙΑΣ ΚΑΙ ΠΕΡΙΒΑΛΛΟΝΤΑ ΑΛΛΗΛΕΠΙΔΡΑΣΗΣ»
ΠΡΟΣΚΛΗΣΗ (1) ΕΓΓΡΑΦΩΝ, (2) ΥΠΟΒΟΛΗΣ ΑΙΤΗΣΕΩΝ ΑΠΑΛΛΑΓΗΣ ΑΠΟ ΤΗΝ ΥΠΟΧΡΕΩΣΗ ΚΑΤΑΒΟΛΗΣ ΤΕΛΩΝ ΦΟΙΤΗΣΗΣ, (3) ΚΑΤΑΒΟΛΗΣ ΤΕΛΩΝ ΦΟΙΤΗΣΗΣ ΧΕΙΜΕΡΙΝΟΥ ΕΞΑΜΗΝΟΥ ΑΚΑΔ. ΕΤΟΥΣ 2026-2027
Οι εισακτέοι ακαδ. έτους 2026-2027 του Προγράμματος Μεταπτυχιακών Σπουδών «Ψηφιακά Μέσα Επικοινωνίας και Περιβάλλοντα Αλληλεπίδρασης» καλούνται:
1. Για την έναρξη της διαδικασίας εγγραφής τους στο Πρόγραμμα, να αποστείλουν σε ψηφιακή μορφή (1) το δελτίο αστυνομικής τους ταυτότητας και (2) το ανακοινωμένο έντυπο πρώτης εγγραφής συμπληρωμένο με τα ισχύοντα στοιχεία, στη διεύθυνση ηλεκτρονικού ταχυδρομείου της Γραμματείας του Προγράμματος <medialab@media.uoa.gr> από την Τετάρτη 30/09/2026 έως και την Τρίτη 06/10/2026 και ώρα 15:00. Στη συνέχεια θα λάβουν μέσω email τον προσωπικό τους αριθμό RF, ώστε να καταθέσουν έως τις 12/10/2026 και ώρα 15:00 τα δίδακτρα του Α΄ εξαμήνου (650€) στα στοιχεία:

Ειδικός Λογαριασμός Κονδυλίων Έρευνας του Εθνικού και Καποδιστριακού Πανεπιστημίου Αθηνών
Τράπεζα: ALPHA BANK AE
Αριθμός Λογ/σμού: 802002001000227
ΙΒΑΝ: GR0301408020802002001000227
Swift/BIC: CRBAGRAA

Η αποστολή του αποδεικτικού καταβολής των τελών φοίτησης στη Γραμματεία του Προγράμματος <medialab@media.uoa.gr> είναι  απαραίτητη και πρέπει να πραγματοποιηθεί εντός της παραπάνω προθεσμίας.

2. Να υποβάλουν, εφόσον το επιθυμούν, αίτηση απαλλαγής από την υποχρέωση καταβολής τελών φοίτησης με ταυτόχρονη κατάθεση του συνόλου των αναγκαίων δικαιολογητικών σύμφωνα με το νομικό πλαίσιο που ισχύει [(ΦΕΚ Β4899/16-9-2022), (ΦΕΚ_2124_Β_2026)]. Η υποβολή της αίτησης πραγματοποιείται μέσω του eprotocol του ΕΚΠΑ με τη χρήση της ειδικής για το σκοπό αυτό αίτησης https://eprotocol.uoa.gr/case/07-aitisi-p-m-s-apallagis-apo-didaktra/, έως και τη Δευτέρα 12/10/2026 και ώρα 15:00.
Επιπροσθέτως, οι εισακτέοι ακαδ. έτους 2026-2027 του Προγράμματος Μεταπτυχιακών Σπουδών «Ψηφιακά Μέσα Επικοινωνίας και Περιβάλλοντα Αλληλεπίδρασης» ενημερώνονται ότι:
· Η έναρξη μαθημάτων χειμερινού εξαμήνου ακαδ. έτους 2026-2027 του Προγράμματος θα πραγματοποιηθεί τη Δευτέρα 12 Οκτωβρίου 2026, σύμφωνα με το ακαδημαϊκό ημερολόγιο και ωρολόγιο πρόγραμμα που θα ανακοινωθούν εγκαίρως. 
· Για οποιεσδήποτε νεότερες πληροφορίες θα πρέπει να παρακολουθούν τις σχετικές ανακοινώσεις στην ιστοσελίδα του Τμήματος Επικοινωνίας και ΜΜΕ ΕΚΠΑ (http://www.media.uoa.gr) και στον ιστοχώρο του Προγράμματος (https://masters.ntlab.gr), καθώς και τις απευθείας ενημερώσεις που λαμβάνουν από το Πρόγραμμα μέσω ηλεκτρονικού ταχυδρομείου, στις διευθύνσεις ηλεκτρονικού ταχυδρομείου τις οποίες έχουν δηλώσει στα στοιχεία επικοινωνίας τους.
Αθήνα, 30-09-2026
Ο Διευθυντής του Προγράμματος Μεταπτυχιακών Σπουδών
«Ψηφιακά Μέσα Επικοινωνίας και Περιβάλλοντα Αλληλεπίδρασης»
*
Δρ. Δημήτριος Γκούσκος
Αναπληρωτής Καθηγητής Τμήματος ΕΜΜΕ ΕΚΠΑ
* η υπογραφή έχει τεθεί στο πρωτότυπο που τηρείται στο αρχείο της Γραμματείας του Προγράμματος

